wickkiey/tamil-wikipedia-chunked huggingface dataset:
# மெட்டா-பீனைலீன்டையமீன்

**மெட்டா-பீனைலீன்டையமீன்** *(m-Phenylenediamine)* என்பது C<sub>6</sub>H<sub>4</sub>(NH<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை 1,3-டையமினோமென்சீன் என்ற பெயராலும் அழைக்கலாம். நிறமற்ற திண்மமான இச்சேர்மம் ஆர்த்தோ- பீனைலீன்டையமீன், பாரா-பீனைலீன்டையமீன் ஆகிய சேர்மங்களின் மாற்றியமாக கருதப்படுகிறது.
# மெட்டா-பீனைலீன்டையமீன்

## தயாரிப்பு

1,3-டைநைட்ரோபென்சீனை ஐதரசனேற்றம் செய்து மெட்டா-பீனைலீன்டையமீன் தயாரிக்கப்படுகிறது. பென்சீனை டைநைட்ரசனேற்றம் செய்து டைநைட்ரோபென்சீனை தயாரித்துக் கொள்ளலாம் .
# மெட்டா-பீனைலீன்டையமீன்

## பயன்கள்

அராமிட் இழைகள், எப்பாக்சி பிசின்கள், பல்யூரியா மீள்பொருட்கள், கம்பி மிளிர் பூச்சுகள், தோல் மற்றும் நெசவுத் துணிகளுக்கான சாயங்கள் உள்ளிட்ட பல பலபடிகளைத் தயாரிக்க மெட்டா-பீனைலீன்டையமீன் பயன்படுகிறது.
பிசுமார்க் பழுப்பு எனப்படும் அடிப்படை பழுப்பு நிற முடுக்கியாகவும், நெசவுத் துணிகள் மற்றும் தோல்களுக்கான சாயங்களான அடிப்படை ஆரஞ்சு 2, நேர் கருப்பு 38 போன்றவற்றின் பகுதிப்பொருளாகவும் மேம்பட்ட கருப்பு பி.எச்.என்ற முடிச்சாயமாகவும் மெட்டா-பீனைலீன்டையமீன் பயன்படுகிறது. நீல வண்ணங்கள் தயாரிப்பில் பிணைப்பு முகவராகவும் இதைப் பயன்படுத்துகிறார்கள் .
# தாங்குடுகள்

**தாங்குடு** என்பவர்கள் முதலில் ஒரு பழங்குடியின அமைப்பாக துயுஹுன் அதிகாரத்தின் கீழ் வாழ்ந்தனர். பின்னர் கி.பி. 10ம் நூற்றாண்டுக்கு முன்னர் வடமேற்கு சீனாவிற்கு இடம்பெயர்ந்தனர். மேற்கு சியா அல்லது தாங்குடு பேரரசு (1038–1227) என்று அழைக்கப்படும் அரசை அமைத்தனர். இவர்கள் திபெத்-பர்மா மொழிகளில் ஒன்றான தாங்குடு மொழியைப் பேசினர்.
# மூவிணைய-பியூட்டைல் ஐதரோபெராக்சைடு

**மூவிணைய-பியூட்டைல் ஐதரோபெராக்சைடு** *(tert-Butyl hydroperoxide)* என்பது C<sub>4</sub>H<sub>10</sub>O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியல் பெராக்சைடான இச்சேர்மம் பல்வேறு வகையான ஆக்சிசனேற்ற செயல்முறைகளில் பரவலாகப் பயன்படுத்தப்படுகிறது. உதாரணமாக சார்ப்லெசு எப்பாக்சினேற்ற வினையைக் குறிப்பிடலாம். பொதுவாக இது 69–70% நீரிய கரைசலாகவே வழங்கப்படுகிறது.
# மூவிணைய-பியூட்டைல் ஐதரோபெராக்சைடு

## பயன்கள்

மூவினைய-பியூட்டைல் ஐதரோபெராக்சைடு தொழிற்சாலைகளில் தனியுறுப்பு பலபடியாக்கும் முன்னெடுப்பியாகப் பயன்படுத்தப்படுகிறது.
# மூவிணைய-பியூட்டைல் ஐதரோபெராக்சைடு

## தயாரிப்பு

மூவினைய-பியூட்டைல் ஐதரோபெராக்சைடைத் தயாரிப்பதற்கான செயற்கைத் தயாரிப்பு முறைகள் பல பயன்பாட்டில் உள்ளன:  
- ஐதரசன் பெராக்சைடுடன் ஐசோபியூட்டைலீன் அல்லதுகந்தக அமிலத்தின் முன்னிலையில் மூவினைய பியூட்டைல் ஆல்ககால் வினை
- ஐசோபியூட்டேன் மற்றும் ஆக்சிசன் ஆகியவற்றின் தன்னாக்சிசனேற்ற வினை.
# மூவிணைய-பியூட்டைல் ஐதரோபெராக்சைடு

## தற்காப்பு நடவடிக்கைகள்

- மூவினைய-பியூட்டைல் ஐதரோபெராக்சைடு ஒரு விதிவிலக்கற்ற வினைத்திறன் மிக்கதொரு அபாயகரமான வேதிப்பொருளாகும். தோல் மற்றும் சளிச்சவ்வுகளில் எரிச்சலையும் உள்ளிழுக்க நேர்ந்தால் மூச்சுப்பாதைகளில் சுவாசக் கோளாறுகளை ஏற்படுத்தும்.
- மூவினைய-பியூட்டைல் ஐதரோபெராக்சைடுடன் தண்ணீர் சேர்க்கப்பட்டுள்ள 90 சதவீதத்திற்கும் மேற்பட்ட கரைசல் அமெரிக்காவில் அட்டவணை 49 இன் படி தடை செய்யப்பட்டுள்ளது.  
உடல்நலத்திற்கான தரவரிசை எண் 4, தீப்பிடித்தலுக்கான தரவரிசை எண் 4, வினைத்திறனுக்கான தரவரிசை எண் 4 என இச்சேர்மத்திற்கான தீங்குகளை தேசிய தீத்தடுப்பு நிறுவனம் தர அட்டவணைப் படுத்தியுள்ளது. மேலும் இச்சேர்மம் வினைத்திறனுள்ள ஆக்சிகரணியாகும். இருப்பினும் இதர தயாரிப்பு முறைகளின் தரவரிசை எண்கள் 3-2-2 அல்லது 1-4-4 ஆகும் however other sources claim lower ratings of 3-2-2 or 1-4-4..
# ஜமி அல்-தவரிக்

***ஜமி அல்-தவரிக்*** என்பது ஒரு வரலாற்று நூல் ஆகும். இது பாரசீகத்தில் மங்கோலிய ஈல்கானரசு ஆட்சியில் உருவாக்கப்பட்டது. இதை ரசீத்தல்தீன் அமாதானி (1247–1318) என்பவர் கி.பி. 14ஆம் நூற்றாண்டின் தொடக்கத்தில் எழுதினார். பரந்த அளவிலான நிகழ்வுகளை உள்ளடக்கியதன் காரணமாக இந்நூல் "முதல் உலக வரலாறு" என்று அழைக்கப்படுகிறது. இது மூன்று தொகுதிகளைக் கொண்டுள்ளது. இந்நூலில் தற்போது எஞ்சியிருப்பது சுமார் 400 பக்கங்கள் ஆகும்.
# த ஹார்ட்ஃபுல்னெஸ் வே

**த ஹார்ட்ஃபுல்னெஸ் வே,** கம்லேஷ் டி. படேல் மற்றும் ஜோஷுவா பொல்லாக் ஆகியோரால் எழுதப்பட்டு, 2018-ல் பிரசுரிக்கப்பட்டு வெளியிடப்பட்டுள்ள ஆன்மீக தன்மைமாற்றத்திற்கான இதயம் சார்ந்த தியானத்தைப் பற்றிய புத்தகமாகும்.
# த ஹார்ட்ஃபுல்னெஸ் வே

## புத்தகத்தைப் பற்றி

தாஜி என்று பரவலாக அழைக்கப்படும் கம்லேஷ் டி. படேல், ஹார்ட்ஃபுல்னெஸ் குரு பரம்பரையின் நான்காவது குரு ஆவார். ஆன்மீகத் தேடுதலின் இயல்பை பற்றி ஆராயும்போது, ஒரு ஆன்மீக நாட்டமுடையவர் மேற்கொள்ள வேண்டிய பயணத்தை பற்றி இந்த புத்தகத்தில் எடுத்துரைக்கிறார். ஒரு ஆசிரியருக்கும் மாணவருக்கும் இடையேயான ஒரு தொடர் கலந்துரையாடல் வழியாக, ஹார்ட்ஃபுல்னெஸை பயிற்சி செய்பவரும் பயிற்சியாளருமான ஜோஷுவா பொல்லாக்குக்கு ஹார்ட்ஃபுல்னெஸ் பயிற்சியின் கோட்பாடுகள் பற்றியும், அதன் தத்துவத்தைப் பற்றியும் தாஜி விளக்குகிறார்.  
இங்கே, ஜோஷுவா இதயத்தின் அடியாழத்திலிருக்கும் உண்மையான மையத்தைப் பற்றி கண்டறிய விழைகிறார். தாஜி அவருக்கு பாதையைக் காட்டுகிறார். தாஜி, தியானம் பற்றி விளக்குகையில், ஒருவரின் உள்நிலை என்னவாக இருந்தபோதிலும், அதை இயல்பானதாக ஆக்குகிறது என்கிறார். அது இயற்கைத்தனத்தை உருவாக்குகிறது. மேலும், ஒருவர் அதை நோக்கிச் செல்கையில், அவரிடத்திலிருக்கும் செயற்கையானவை மறைய ஆரம்பித்துவிடும் என்றும் கூறுகிறாா். இப்புத்தகத்தில் விவரிக்கப்பட்டுள்ள சோதனை முறை, இந்த உண்மையைத் தாங்களே கண்டறிந்துகொள்ள பலருக்கு உதவியிருக்கிறது என்று இந்நூலாசிரியர்கள் கூறுகிறார்கள்.  
இப்புத்தகம், ஆங்கிலம், இந்தி, தமிழ், மலையாளம், குஜராத்தி, கன்னடம் மற்றும் மராத்தி ஆகிய மொழிகளில் கிடைக்கிறது.
# த ஹார்ட்ஃபுல்னெஸ் வே

## பிரசுரம் & வெளியீடு

த ஹார்ட்ஃபுல்னெஸ் வே, இந்தியாவில் வெஸ்லேண்ட் பப்ளிக்கேஷன்ஸ் பிரைவேட் லிமிடெட், அமெரிக்காவில் ரிவீல் பிரஸ் (நியூ ஹார்பிஞ்ஜர் பப்ளிக்கேஷன்ஸ்) நிறுவனத்தினரால் 2018-ல் பிரசுரிக்கப்பட்டுள்ளது. அதன் எழுத்துப் பதிப்புரிமை, அமெரிக்கா, டெக்ஸாஸில் உள்ள ஹார்ட்ஃபுல்னெஸ் இன்ஸ்டிடியூட்டை சார்ந்தது. இப்புத்தகம், இந்திய ஜனாதிபதி, ராம் நாத் கோவிந்த் அவர்களால் ஜனவரி 2018 – ல் வெளியிடப்பட்டது.
# த ஹார்ட்ஃபுல்னெஸ் வே

## வரவேற்பு

‘த ஹார்ட்ஃபுல்னெஸ் வே’ புத்தகத்தின் வெளியீடு மற்றும் விமர்சனங்கள் பல்வேறு முன்னணி செய்தித்தாள்கள் & பத்திரிகைகளில் வெளிவந்துள்ளது. இந்துஸ்தான் டைம்ஸின் நீல்சன் சிறந்த கற்பனையல்லாத இந்திய புத்தகங்கள் பட்டியலின் முதல் பத்து புத்தகங்கள் வரிசையில் முதல் இடத்தைப் பிடித்துள்ளது. இப்புத்தகம் ஜூன் 1, 2018 அன்று, அமெரிக்க சந்தையில் அறிமுகப்படுத்தப்பட்டு, வெகுசீக்கிரமே பார்ன்ஸ் & நோபிலில் அந்நாட்டின் சிறந்த விற்பனை புத்தகமானது, அமேஸானில் அதிகம் விற்ற புத்தகமானது. அதன் விமர்சனங்கள் பல சர்வதேச பத்திரிகைகளிலும் / பதிப்புகளிலும் வெளிவந்துள்ளது.
# கிளாடியா அலெக்சாந்தர்

**கிளாடியா யோவான் அலெக்சாந்தர்** *(Claudia Joan Alexander)* (மே 30, 1959 – ஜூலை 11, 2015) ஓர் அமெரிக்கக் கோள் அறிவியலாளரும் ஆராய்ச்சி அறிவியலாளரும் ஆவார். இவர் புவியியற்பியலிலும் கோள் அறிவியலிலும் சிறப்புப் புலமையாளர். மேலும், இவர் தன் இறப்புவரை ஐரோப்பிய விண்வெளி முகமையில் அமெரிக்கா சார்பாகப் பணிபுரிந்த உரோசெட்டா விண்கல இலக்குத்திட்ட மேலாளரும் அறிவியலாளரும் ஆவார். இந்த விண்கலம் 67பி சூரியுமோவ்-கெராசிமெங்கோ வால்வெள்ளியை ஆய்வுசெய்ய உருவாக்கப்பட்டது.  
இவர் 1983 இல் புவி இயற்பியலில் பெர்க்கேலியில் உள்ள கலிபோர்னியா பல்கலைக்கழகத்தில் இளம் அறிவியலில் பட்டம் பெற்றார், இதற்காக இவர் 1993 இல் மிச்சிகன் பல்கலைக்கழகத்தில் விண்வெளி மின்ம ஊடக ஆய்வில் ஈடுபட்டு சிறப்புத் தகைமையும் பெற்றுள்ளார்.
# கிளாடியா அலெக்சாந்தர்

## வாழ்க்கைப்பணி

இவர் அமெரிக்க புவியியல் அளக்கையில் பணிபுரிந்து கண்டத்திட்டுகளைப் பற்றி ஆய்வு செய்தார். அமெசு ஆய்வு மையத்தில் இருந்தபோது விய்யாழன் நிலாக்கள் சார்ந்த நோக்கீடுகளில் ஈடுபட்டார். பிறகு 1986 இல் நாச்சாவின் தாரைச் செலுத்த ஆய்வகத்தில் சேர்ந்தார். பிறகு கலீலியோ விண்கலத் திட்டத்தின் இறுதிக் கட்டத்தில் அதன் திட்ட மேலாளரானார். இந்த வளிமண்டலக் கண்டுபிடிப்பு துல்லியமாக கனிமீடு புறக்கோளத்தின் கண்டுபிடிப்பு, அதுவரை கனிமீடைச் செயலற்ற நிலாவாகக் கருதிய அறிவியலாரின் கருத்தை மாற்றிக்கொள்ளச் செய்தது. இவர் அந்தத் திட்டத்தின் இறுதி மேலாளராக இருந்தபோது 2003 இல் திட்டம் முடிவடைகையில் கலீலியோ விண்கலம் வியாழன் கோள் வளிமண்டலத்தில் நுழைவதை மேற்பார்வையிட்டார். இவர் தனித்தும் பிறரோடு இணைந்தும் 14 ஆய்வுகளை வெளியிட்டுள்ளார். இவர் இளம்பெண்களுக்கு அறிவியலில் ஆர்வம்பெற வழிகாட்டினார்.
# கிளாடியா அலெக்சாந்தர்

## சொந்த வாழ்க்கை

இவர் அறிவியலில் மட்டுமன்றி எழுதுவதிலும் ஆர்வம் கொண்டிருந்தார். இவர் சிறுவர் அறிவியல் நூல்கள் பல எழுதியுள்ளார். இவற்றில் "முன் முனைவுச் சாளரங்கள்" எனும் தொடர்கள், "எந்த மலைகள் அனைத்து மலைகளிலும் மிகவும் பெரியன?" , "காலை விண்மீன் சாளரங்கள்" ஆகியன அடங்கும். இவர் அறிவியல் புனைகதைகளும் எழுதியுள்ளார். இவர் அமெரிக்கப் புனைவிய்ல் எழ்த்தாளர் கழக உறுப்பினரும் ஆவார்.  
இவரது தாய்மாமனான ஜைல்சு வில்லியம்சு 2007 இல் கிளாடியா அலெக்சாந்தர் கல்விநல்கையைப் பட்டப்படிப்பு மாணவருக்காக ஏற்பாடு செய்தார்.  
இவர் அமெரிக்கப் புவி இயற்பியல் ஒன்றியத்தின் உறுப்பினரும் அதன் பன்மைத் துணைக்குழுவின் தலைவரும் ஆவார். இவர் மகளிர் புவி இயற்பியலாளர் கழக உறுப்பினர் ஆவார். இக்கழகம் இவருக்கு ஆண்டின் பெண்மணியாக வரித்துக் கொண்டது.
# கிளாடியா அலெக்சாந்தர்

## இறப்பு

இவர் நெஞ்சகப் புற்றுடன் பத்தாண்டுகள் போராடி 2015 ஜூலை 11 இல் இறந்தார்.
# வார்ப்புரு:Wikidata list

<div>
Automatically update the list now | Find images</div>
<div>
This list is automatically generated from data in Wikidata and is periodically updated by Listeriabot.
<mark>**Edits made within the list area will be removed on the next update!**</mark>
</div>
<includeonly>
</includeonly><noinclude>  
</noinclude>
# வார்ப்புரு:Wikidata list/doc

## NOT IN MAINSPACE

Per , this template (or anything similar) should NOT be used in the mainspace at the moment.
# சுசான் பின்லே

**சுசான் ஜி. பின்லே** *(Susan G. Finley)* ஓர் அமெரிக்க மாந்தக் கணிப்பாளரும் அமைப்புப் பொறியாளரும் வானியலாளரும் ஆவார். இவர் நாசாவின் தாரைச் செலுத்த ஆய்வகத்தில் 1958 இல் இருந்து நெடுங்காலம் பணிபுரிந்த பெண் பணியாளரும் ஆவார். எக்சுபுளோரர் 1 எனும் தேட்டக்கலம் ஏவிய இருநாட்கள் கழித்து இவர் நாசாவின் தாரைச் செலுத்த ஆய்வகத்தில் ஏவூர்திகளின் தடவழியைக் கையால் கணிக்கும் மாந்தக் கணிப்பாளராகச் சேர்ந்துள்ளார். இவர் இப்போது நாசாவின் ஆழ் விண்வெளி வலையமைப்பின் அமைப்புப் பொறியாளராக உள்ளார். இவர் மென்பொருள் ஓர்விலும் வல்லுனர் ஆவார். இவர் தாரைச் செலுத்த ஆய்வகத்தில் சூரியன், நிலா, சூரியக் குடும்பக் கோள்கள், சூரியக் குடும்பப் பிற வான்பொருள்களின் தேட்டங்களில் கலந்துகொண்டுள்ளார்.
# சுசான் பின்லே

## வெளியீடுகள்

- 2004 "Tracking Capability for Entry, Descent and Landing and its support to NASA Mars Exploration Rovers," ResearchGate
- 2009 "Receiver filters and records IF analog signals," National Aeronautics and Space Administration
- 2012 "Spacecraft-to-earth communications for Juno and Mars Science Laboratory critical events," IEEE Xplore
- 2013 "Improved spacecraft tracking and navigation using a Portable Radio Science Receiver," IEEE Xplore
- 2013 "Sleuthing the MSL EDL performance from an X band carrier perspective," IEEE Xplore
- 2014 "Design and implementation of a Deep Space Communications Complex downlink array," IEEE Xplore
- 2016 "A comparison of atmospheric effects on differential phase for a two-element antenna array and nearby site test interferometer", IEEE Xplore
# விக்கிப்பீடியா:பெண்கள் நலனுக்கான விக்கி மகளிர் 2018/தலைப்புகள்

**பெண்கள் நலனுக்கான விக்கி மகளிர் 2018** தொடர்தொகுப்பு போட்டிக்கு விரிவாக்க வேண்டிய கட்டுரைகளின் பட்டியல்.  
**முக்கியக்குறிப்பு:** இந்தப் போட்டிக்காக தாங்கள் எழுதும் அல்லது விரிவாக்கும் கட்டுரையின் பேச்சுப்பக்கத்தில் இந்த **** வார்ப்புருவை இடவும். இந்த வார்ப்புரு உள்ள கட்டுரைகளே கணக்கில் எடுத்துக்கொள்ளப்படும்.
# விக்கிப்பீடியா:பெண்கள் நலனுக்கான விக்கி மகளிர் 2018/தலைப்புகள்

### ஆங்கில விக்கித்தலைப்புகள்
| 145 | :en:Testicular cancer | விரைச்சிரைப் புற்றுநோய் |
| 146 | :en:Acute myeloid leukemia | Acute myeloid leukemia |
| 147 | :en:Chronic lymphocytic leukemia | Chronic lymphocytic leukemia |
| 148 | :en:Acute lymphoblastic leukemia | Acute lymphoblastic leukemia |
| 149 | :en:Teratoma | Teratoma |
| 150 | :en:Leukorrhea | வெள்ளைப்படுதல் |
| 151 | :en:3D ultrasound | முப்பருமானப் புறவொலி வரைவியல் |
| 152 | :en:Complications of pregnancy | கருத்தரிப்புச் சிக்கல் |
| 153 | :en:Labor induction | குழந்தை பிறப்புத் தூண்டல் |
| 154 | :en:Obstetrics | மகப்பேறியல் |
| 155 | :en:post-partum depression | பின் மகப்பேற்று இறுக்கம் |
| 156 | :en:resilience |  |
| 157 | :en:mindfulness: concept and application |  |
| 158 | :en:alcohol abuse |  |
| 159 | :en:anxiety | பதகளிப்பு |
| 160 | :en:depression |  |
| 161 | :en:suicide | தற்கொலை |
| 162 | :en:spirituality and mental health |  |
| 163 | :en:cognitive restructuring training |  |
| 164 | :en:sexual abuse |  |
| 165 | :en:Obsessive-compulsive disorder |  |
| 166 | :en:stress: concept and management |  |
| 167 | :en:narcissistic personality disorder |  |
| 168 | :en:eating disorder | உண்ணுதல் கோளாறு |
| 169 | :en:Emotional self-regulation |  |
| 170 | :en:In vitro fertilisation | வெளிச் சோதனை முறை கருக்கட்டல் |
| 171 | :en:Gender inequity in India | இந்தியாவில் பாலினப் பாகுபாடு |
| 172 | :en:Vaginal septum |  |
| 173 | :en:Vaginal Abnormalities |  |
| 174 | :en:Pelvic congestion syndrome |  |
| 175 | :en:Post maturity syndrome |  |
| 176 | :en:Overian vein syndrome |  |
| 177 | :en:Overian hyperstimulation syndrome |  |
| 178 | :en:Mirror syndrome |  |
| 179 | :en:Epilepsy-intellectual disability in females |  |
| 180 | :en:Fitz-Hugh-Curtis syndrome |  |
| 181 | :en:HELP syndrome |  |
| 182 | :en:Hereditary breast-overian cancer syndrome |  |
| 183 | :en:Hydrolethalus syndrome |  |
| 184 | :en:McKusick-Kaufman syndrome |  |
| 185 | :en:Painful bruising syndrome | } |
# கத்லீன் அந்தோனெல்லி

**கத்லீன் கே மெக்நூல்டி மவுச்லி அந்தோனெல்லி** *(Kathleen "Kay" McNulty Mauchly Antonelli)* (12 பிப்ரவரி, 1921 – 20 ஏப்பிரல் 2006) ஓர் அயர்லாந்து அமெரிக்கக் கணினி நிரலாளரும் மாந்தக் கணிப்பாளரும் ஆவார். இவர் எனியாக் எனும் முதல் தலைமுறை பொதுநோக்க மின்னனியல் இலக்கக் கணினியின் முதல் ஆறு நிரலாளர்களில் ஒருவர்.
# கத்லீன் அந்தோனெல்லி

## இளமையும் கல்வியும்

operate the ENIAC's main control panel.]]
# கத்லீன் அந்தோனெல்லி

## கணினி நிரலாளராக

in the basement of the Moore School of Electrical Engineering, University of Pennsylvania, Philadelphia, Pennsylvania, circa 1942–1945.]]
# கத்லீன் அந்தோனெல்லி

## பிந்தைய வாழ்க்கை

இவர் தன் 85 ஆம் அகவையில் புற்றுநோயால் விண்டுமூரில் 2006 ஏப்பிரல் 20 இல் இறந்தார்.
# கத்லீன் அந்தோனெல்லி

## தகைமை

எனியாக் கணினியின் சமகாலத்தில் முதல் தலைமுறைக் கணினி நிரலாலர்களாகிய கே மெக்நூல்டியும் அவருடன் பணிபுரிந்த மற்ற ஐவரும் பற்றி வெளி உலகம் அறியவில்லை. அக்காலத்தில் கட்புலனுக்கு அகப்படாத இவர்கள் "*உறைபதன மகளிர் "* எனப்பட்டனர். (இவர்கள் மகளிர் என்பதாலும் போர்க்காலக் கமுக்கமான பணியாளர்கள் என்பதாலும் வெளி உலகத்துக்கு அறிமுகப்படுத்தப் படவில்லை. ஆனால், பல்லாண்டுகட்குப் பின்னர் இப்போது முறையாக அறிவிக்கப்பட்டுள்ளனர். ஓர் ஆவணப்படம் 2010 இல் *" உயர்கமுக்க உரோசாக்கள் (Top Secret Rosies): இரண்டாம் உலகப்போரின் பெண் "கணிப்பாளர்கள்" " *" எனும் பெயரில் வெளியிடப்பட்டுள்ளது. இப்படம் முதல் ஆறு பெண் கணிப்பாளர்களில் மூவரின் நேர்காணலுடன் இவர்களது போர்க்கால நாட்டுப்பற்றைப் போற்றியும் மையப்படுத்தியும் எடுக்கப்பட்டுள்ளது.  
டப்ளின் நகரப் பல்கலைக்கழகம் தனது கணினி அறைக்கு கே மெக்நூல்டி நினைவாகப் பெயரிட்டுள்ளது.
# விக்கிப்பீடியா:Statistics/weekly/30-Sep-2018
# ஆக்சசோலோன்

**ஆக்சசோலோன்** *(Oxazolone)* என்பது C<sub>3</sub>H<sub>3</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு வேதிவினைக் குழுவாகவும் செயல்படுகிறது. ஆக்சசோல் குடும்பத்தை அடிப்படையாகக் கொண்ட சேர்மமாகக் கருதப்படும் இதற்கு ஆண்ட்சுசெ-விட்மேன் பெயரிடும் வழிமுறையில் பெயரிடப்பட்டுள்ளது. ஆக்சசோலோன் சேர்மத்திற்கு மொத்தமாக ஐந்து அமைப்பு மாற்றியங்கள் உள்ளன, அவற்றில் மூன்று மாற்றியங்கள் கார்பனைல் குழுவின் அமைவிடத்தை அடிப்படையாகக் கொண்டும் இரண்டு மாற்றியங்கள் இரட்டைப் பிணைப்பு C=X (X= N அல்லது C): பிணைக்கப்பட்டுள்ள இடத்தை அடிப்படையாகக் கொண்டும் அமைகின்றன.  
- 2-(3*H*)-ஆக்சசோலோன்
- 2-(5*H*)-ஆக்சசோலோன்
- 4-(5*H*)-ஆக்சசோலோன்
- 5-(2*H*)-ஆக்சசோலோன்
- 5-(4*H*)-ஆக்சசோலோன்  
பெனொசோன், தோசாலினோன், சைக்ளாசொடோன், ரெக்ளாசெபாமெட் போன்ற மருந்துகளில் 4-ஆக்சசோலோனின் நோக்குரு இடம்பெற்றுள்ளது.  
5-ஆக்சசோலோன்கள் பதிலீடு செய்யப்பட்ட சேர்மங்களை என்-அசைல் α-அமினோ அமிலங்களின் வளையமாகும் வினையின் விளைபொருட்கள் எனவும், அவற்றை லாக்டோன்களாக மாற்ருகின்றன என்றும் சிலசமயங்களில் அசுலாக்டோன்கள் எனவும் கருதப்படுகின்றன .
# பெனோசோலோன்

**பெனோசோலோன்** *(Fenozolone)* என்பது C<sub>11</sub>H<sub>12</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1960 களில் பிரான்சின் தௌசே தன்னாட்சிப்பகுதி ஆய்வகங்களில் இம்மருந்து உருவாக்கப்பட்டது . மேலும் இது பெமோலின் மருந்துடன் தொடர்புடைய ஓர் உளவியல் ஊக்கியாகும் . செல்வெளியில் டோபமைன் உற்பத்தியை தூண்டுவதற்கு பெனோசோலோன் ஒரு கருவியாக இருக்கிறது என ஆராய்ச்சியாளர்கள் கருதுகின்றனர்.
# விக்கிப்பீடியா:முதற்பக்கக் கட்டுரைகள்/அக்டோபர் 1, 2018

**ஆன்டன் செகாவ்** (1860–1904) புனைகதை இலக்கிய உலகில் தலைசிறந்தவராகக் கருதப்படும் ஓர் உருசிய எழுத்தாளர் ஆவார். நாடக ஆசிரியராக இருந்து படைத்த, கடற்புறா, அங்கிள் வான்யா, மூன்று சகோதரிகள், செரிப் பழத்தோட்டம் ஆகிய நான்கு செவ்வியல் நாடகங்கள் மற்றும் அவரது சிறந்த சிறுகதைகள் ஏனைய எழுத்தாளர்கள் மற்றும் விமர்சகர்களிடம் தனி மரியாதையை ஏற்படுத்தின. செகாவ் தனது இலக்கியப் பயணத்துடன் கூடவே, மருத்துவப் பணியையும் மேற்கொண்டு வந்தார். செகாவின் நாடகங்கள் மரபுவழி நடிப்புக்குப் பதிலாக, பார்வையாளர்களுக்கு "மனநிலை சார்ந்த அரங்கியல்" என்னும் நுட்பத்தையும், "நாடகத்தின் உரைகளுக்குள் ஆழ்ந்து போகும் நிலையையும்" கொடுத்தன. இவரது கதைகள் தமிழில் மொழிபெயர்க்கப்பட்டுள்ளன. **மேலும்...**
---  
**எயித்தியப் புரட்சி** (1791–1804) கரிபியனில் உள்ள பிரெஞ்சுக் குடியேற்ற நாடான செயிண்ட் டொமிங்குவில் ஏற்பட்ட புரட்சியைக் குறிப்பதாகும். இந்தப் புரட்சியின் விளைவாக அங்கு அடிமை முறை ஒழிக்கப்பட்டதுடன் எயிட்டி ஆபிரிக்கர்களால் ஆளப்பட்ட முதல் குடியரசாக மலர்ந்தது. இதுவே அடிமைத்தனத்திற்கு எதிராக வெற்றி கண்ட முதல் புரட்சியாகும். எயித்தியப் புரட்சி பிற்காலத்தில் நிகழ்ந்த பல முக்கிய புரட்சிகளுக்கு வழிகோலியதுடன் அமெரிக்காக்களின் எதிர்காலத்தை தீர்மானிப்பதிலும் முக்கிய பங்காற்றியது. கரிபியன் தீவுகளின் செல்வச்செழிப்பு ஐரோப்பிய சர்க்கரைத் தேவைகளைச் சார்ந்து இருந்தது. இங்கிருந்த கரும்புத் தோட்ட உரிமையாளர்கள் வட அமெரிக்காவிலிருந்து மளிகைகளையும் ஐரோப்பாவிலிருந்து தொழிற் பொருட்களையும் வாங்க சர்க்கரை ஏற்றுமதியை நம்பி இருந்தனர். **மேலும்...**
# திருவையாறு அரண்மனை

**திருவையாறு அரண்மனை** என்பது தமிழ்நாட்டின், தஞ்சை மாவட்டம், திருவையாறில் உள்ள ஒரு அரண்மனையாகும். இந்த அரண்மனையானது திருவையாறில் காவிரி ஆற்றுப் பால வலது கரையில், தஞ்சாவூர் மராத்தியர் காலத்தில் சகாஜியால் கட்டப்பட்டது ஆகும். இந்த அரண்மனையில் பத்துக்கும் அதிகமான அறைகள் உள்ளன. சில அறைகளில் சிதைந்த நிலையில் பழங்கால ஓவியங்களும் உள்ளன. இந்த அரண்மனைக்கும், தஞ்சைப் பெரிய கோயிலுக்கும் பழங்காலத்தில் சுரங்கப்பாதை இருந்துள்ளது என்றும். தற்போது இந்த சுரங்கப்பாதை அடைக்கப்பட்டுள்ளதாகவும் கூறப்படுகிறது. அரண்மனையானது தற்போது தனியாரின் கட்டுப்பாட்டில் உள்ளது. இங்கு ஆண்டுதோறும் மூன்று நாட்கள் *பிரக்ருதி பவுண்டேசன்* சார்பில் *மரபு மாறா இசை நிகழ்ச்சி* என்ற பெயரில் இசை நிகழ்ச்சி நடைபெறுவது வழக்கமாக உள்ளது.
# இரவித் கெல்லெடு

இவர் 2011 இல் தெல் அவீவ் பலகலிக்கழகப் புவியியல் புலங்கள் துறையில் முதுநிலை விரிவுரையாளராக பணி அமர்த்தப்பட்டார். இவர் 2015 இல் புவியியல் புலங்கள் துறையின் இணைப் பேராசிரியரானார்.
இவர் 2016 இல் சூரிச்சு பல்கலைக்கழக ஆராய்ச்சிக் குழுவில் சேர்ந்தார்.
# இரவித் கெல்லெடு

## தேர்ந்தெடுத்த வெளியீடுகள்

- Ravit Helled, John D Anderson, Gerald Schubert, Morris Podolak, **Interior Models of Uranus and Neptune** *The Astrophysical Journal* 726 (1), 15 (9 December 2010) DOI: 10.1088/0004-637X/726/1/15
- Ravit Helled et al., **Giant Planet Formation, Evolution, and Internal Structure**, Protostars and Planets VI, Henrik Beuther, Ralf S. Klessen, Cornelis P. Dullemond, and Thomas Henning (eds.), University of Arizona Press, Tucson, 914 pp., p.&nbsp;643-665, DOI: 10.2458/azu_uapress_9780816531240-ch028, arXiv:1311.1142 [astro-ph.EP]
- Ravit Helled, Gerald Schubert, **Core Formation in Giant Gaseous Protoplanets**, Astrophysics (astro-ph), DOI: 10.1016/j.icarus.2008.08.002, arXiv:0808.2787 [astro-ph]
- Ravit Helled, Eli Galanti, Yohai Kaspi. **Saturn’s fast spin determined from its gravitational field and oblateness**. Nature 520, 202–204 (09 April 2015); DOI: 10.1038/nature14278
- Ravit Helled, Jonathan Lunine, **Measuring Jupiter's water abundance by Juno: The link between interior and formation models**, Monthly Notices of the Royal Astronomical Society. 03/2014; 441(3). DOI: 10.1093/mnras/stu516
# இரவித் கெல்லெடு

## விருதுகளும் தகைமைகளும்

- 2015 இல் இசுரவேலின் போர்பெசு பட்டியலில் மிகவும் தாக்கம் மிக்க 50 பெண்களில் 41 ஆம் தரவரிசையில் 41 ஆவதாக கெல்லெடு தேர்ந்தெடுக்கப்பட்டார்
- 2016 இல் இசுரவேலின் குளோபெசு பட்டியலில் மிகவும் தாக்கம் மிக்க 50 பெண்களில் ஒருவராகக் கெல்லெடு தேர்ந்தெடுக்கப்பட்டார்
- 2016 இல் இசுரவேலின் குளோபெசு பட்டியலில் மிகவும் தாக்கம் மிக்க 40 இளைஞரில் பெண்களில் ஒருவராகக் கெல்லெடு தேர்ந்தெடுக்கப்பட்டார்
- கெழ்செத் ஊடக மேக்கொ களம் இவரை இசுரவேலிலேயே பெருந்தாக்கம் செலுத்தும் ஒருவராக 2016 இல் தேர்வு செய்துள்ளது
# பிரதாபசிம்மன்

**பிரதாபசிம்மன்** அல்லது **பிரதாப்சிங் போன்சலே** (**Pratap Singh Bhonsle** or **Pratapsinha** (மராத்திய மொழி: तंजावरचे प्रतापसिंह) என்பவர் போன்சலே மரபின் தஞ்சாவூர் மராட்டிய மன்னராக 1739 முதல் 1763 வரை இருந்தவராவார். இவர் அரியணையில் அமர்ந்ததைத் தொடர்ந்து மூன்று ஆண்டுகள் உள்நாட்டுப் போரும், குழப்பமும் நீடித்தது. அதன் பிறகு நாடு மீண்டு பழைய உன்னத நிலையை அடைந்தது. இவருடைய ஆட்சிக் காலமானது கர்நாடகப் போர்கள் மற்றும் ஏழு ஆண்டுகாலப் போர்களைக் கண்டது.
# பிரதாபசிம்மன்

## முன்வாழ்கை

தஞ்சாவூர் அரசர் துக்கோஜிக்கும் அவரது வைப்பாட்டியான அன்னபூர்ணாவுக்கும் மகனாக பிரதபசிம்மன் பிறந்தார். இவர் மன்னரின் சட்டபூர்வமான மகனாக இல்லாதபடியால் இவர் துக்கேஜிக்குப் பிறகு ஆட்சியில் அமர விரும்பவில்லை. துக்கேஜியின் மரணத்துக்குப்பிறகு தஞ்சாவூர் அரசராக அவரது மூத்த மகன் ஆட்சியில் அமர்ந்து ஓர் ஆண்டில் இறந்து போனார். ஆட்சிக் கட்டிலில் அமர்ந்த பிரதாபசிம்மனை சிலகாலம் அரண்மனை சூழ்ச்சிகள் அலைகழித்தன.
# பிரதாபசிம்மன்

## குழப்பக் காலம் 1736–1739

1736 ஆம் ஆண்டில் துக்கேஜியின் மரணத்தைத் தொடர்ந்து, உள்நாட்டுக் குழப்பங்கள் தோன்றின. மன்னரின் மூத்த மகனான வெங்கோஜியும், பிற வாரிசுகளும், அரியணையேற போட்டியிட்டனர். அரியணையை இரண்டாம் வெங்கோஜி கைப்பற்றினார் என்றாலும் அவர் ஓராண்டு காலம் ஆட்சிபுரிந்த பிறகு இறந்தார். அவர் ஆட்சியின்போது, ஆரோக்கியமற்ற உடல் நிலையில் இருந்தபோதும், தஞ்சாவூரின் மீது படையெடுத்துவந்த சந்தா சாகிப்பை கடுமையாக எதிர்த்து அவர் திருச்சிராப்பள்ளிக்கு பின்வாங்கும்படி செய்தார்.  
1737 இல் வெங்கோஜி இறந்த பிறகு அவரது மனைவியான சுஜான்பாயி அரியணை ஏறினார். அப்போது தஞ்சாவூர் கோட்டையின் தளபதியாக சயீத் என்பவர் இருந்தார். தன் அதிகாரத்தைப் பெருக்கிக்கொண்ட சயீத், தன் சூழ்ச்சிகளால் 1738 இல் அரசி சுஜான்பாயியை சிறையிலடைத்து கைப்பாவை அரசராக காட்டுராஜா என்பவரை சாகுஜி என்ற பெயரில் சிம்மாசனத்தில் அமரவைத்தார். அவரும் ஓராண்டு காலத்தில் ஆட்சில் இருந்து அகற்றப்பட்டு, பிரதாபசிம்மன் அரசனாக்கப்பட்டார்.
# பிரதாபசிம்மன்

## ஆட்சிகாலம்

1739 ஆம் ஆண்டு பிரதாபசிம்மன் அரியணை ஏறினார். ஆங்கிலேய கிழக்கிந்திய கம்பெனியின் அதிகாரப்பூர்வ பதிவுகளில் " மாட்சிமை தாங்கிய" (His Majesty) என்று குறிப்பிடப்பட்ட தஞ்சாவூர் மன்னர்களில் இவர்தான் கடைசி மன்னர்.  
பிரதாபசிம்மன் அரியணை ஏறியபிறகு, மன்னருக்கு எதிரான சூழ்ச்சிக் கூட்டணியில் தளபதி சயீதும் இருப்பதை மன்னர் அறிந்தார். இதை ஆதாரத்துடன் மன்னர் அறிந்த உடனே சயீதை கைது செய்து கொல்ல உத்தரவிட்டார்.  
1748 இல் சாகுஜி தனக்கு ஆதரவு திரட்டும்விதமாக பேச்சுவார்த்தை நடத்த ஒரு தூதரை அனுப்பினார். முதலில் புதுச்சேரிக்கும், பின்னர் புனித டேவிட் கோட்டைக்கு பிரெஞ்சு கிழக்கு இந்திய கம்பெனியுடன் கூட்டணி பேச்சுவார்த்தை நடத்த அனுப்பினார். பிரித்தானிய கிழக்கிந்திய கம்பெனியானது துவக்கத்தில் பிரதாப்சிங்கிற்கு ஆதரவு கொடுத்தது. ஆனால் கொல்லிடம் ஆற்றின் முகத்துவாரத்தில் உள்ள தீவுகோட்டையை சாகுஜி அவர்களுக்கு வழங்குவதாக கூறியதால் அவர் பக்கம் மாறினர். 5,000 வீரர்களால் பாதுகாக்கப்பட்ட அக் கோட்டையை கைப்பற்ற பிரித்தானியர் இருமுறை படைகளை அனுப்பினர். முதல் முயற்சி முற்றிலும் தோல்வியில் முடிந்தது, இரண்டாவது முயற்சியின்போது போர் நிறுத்தத்தம் ஏற்பட்டது. இந்த இரண்டாவது போரில் ஸ்ட்ரிங்கர் லாரன்சு மற்றும் ராபர்ட் கிளைவ் ஆகியோர் கலந்து கொண்டது குறிப்பிடத்தக்கது. பிரதாப்சிங்கிற்கும் கம்பெனிக்கும் இடையில் ஏற்பட்ட நட்பு ஒப்பந்தத்தின் வழியாக போர் முடிவடைந்தது. ஒப்பந்தத்தின்படி தீவுகோட்டை ஆங்கிலேயருக்கு வழங்கப்பட்டது.  
பிரதாபசிம்மனின் ஆட்சிக்காலத்தின் துவக்கத்தில் ஆற்காடு நவாப்பான தோஸ்த் அலிகானின் முற்றுகையை எதிர்கொள்ள வேண்டி இருந்தது. தஞ்சாவூரின் நிர்வாகத்தை எடுத்துக் கொண்ட தோஸ்த் அலிகான் விரைவில் பிரதாப்சிங்கை பதவி நீக்கம் செய்தார். ஆனால் வடக்கில் இருந்து பிரதாபசிம்மனுக்கு ஆதரவாக வந்த ஒரு மராத்திய படையானது தோஸ்த் அலிகானின் படைகளை தோற்கடித்து. திருச்சிராபள்ளியை முரார்ஜி ராவ் என்பவரின் பொறுப்பில் வைத்துவிட்டு, தோஸ்த் அலிகானையும் அவரது தம்பியையும் கைது செய்தது வடக்குக்கில் உள்ள அவர்கள் பகுதிக்கு கொண்டு சென்றது. இதன்பிறகு பிரதாப சிம்மனும்மனுக்கு சோதனை ஏற்பட்டது. விரைவில் ஐதராபாத் நிசாம் தன்படைகளை தஞ்சாவூர் நோக்கி அனுப்பினார். இதன் காரணத்தினால் இரண்டு போர்களை பிரதாப சிம்மனின் படைகள் எதிர்கொண்டன.  
1742இல் ஐதராபாத் நிசாமின் மூன்றாவது மற்றும் இறுதிப் படையெடுப்பு நிகழ்ந்தது. முரார்ஜி ராவ்வை வீழ்த்தி திருச்சிராப்பள்ளியைக் கைப்பற்றின. இந்த படையெடுப்பின் காரணமாக ஐதராபாத்தின் அடிமையாக தஞ்சாவூர் இருக்கவேண்டும், ஆண்டுதோறும் கப்பம் செலுத்தவேண்டும் என கட்டாயப்படுத்தப்பட்டது.
# பிரதாபசிம்மன்

## ஆட்சிகாலம்

### ஏழாண்டுப் போர்

ஏழாண்டுப் போரில், பிரதாப்சிங் ஆங்கிலேயரின் அணியில் இருந்து போருக்கு உதவினார்.
# பிரதாபசிம்மன்

## ஆட்சிகாலம்

### இறைமையை இழத்தல்

துவக்கத்திலிருந்தே, ஆற்காடு நவாப்பான முகமது அலி பிரதாப்சிங்கோடு நல்ல உறவில் இல்லை, தஞ்சாவூரை தன் ஆட்சிப் பகுதியுடன் இணைக்கவே விரும்பினார். இருப்பினும், பிரதாபசிம்மன் தனது நலன்களுக்காக முகமது அலியுடன் சங்கடமான கூட்டணியைக் கொண்டிருந்தார். ஏழாண்டு போருக்குப் பிறகு இருவருக்கும் இடையிலான உறவு கொதிநிலையை அடைந்தது. இருப்பினும், இந்த இருவரின் பொதுவான நட்பு சக்தியான, பிரித்தானிய கிழக்கு இந்திய நிறுவனம், இருவருக்கும் இடையில் சமாதானத்தை ஏற்படுத்தியது. இறுதியில் ஆற்காடு நவாபிற்கு ஆண்டுதோறும் இருபது லட்சத்தை கப்பமாக செலுத்த அரசர் ஒப்புக்கொண்டார். அதற்கு பதிலாக, கோயிலடி மற்றும் எல்லங்காடு ஆகியன தஞ்சாவூருக்கு வழங்கப்பட்டன. இதன்காரணமாக தஞ்சாவூரின் இறைமை பறிபோனது.
# பிரதாபசிம்மன்

## ஆட்சிகாலம்

### இராமனாநாதபுரத்துடனான எல்லைச் சிக்கல்

அறந்தாங்கி எல்லைப்பகுதியில் இராமநாதபுரம் சமஸ்தானத்துடன் அடிக்கடி எல்லை மோதல்கள் ஏற்பட்டன. புதுக்கோட்டை தொண்டமானின் உதவியுடன் மானோஜி தலைமையில் ஒரு பெரிய படையானது ராம்நாதபுரம் சேதுபதிக்கு எதிராக சென்று அறந்தாங்கி கைப்பற்றப்பட்டது.
# பிரதாபசிம்மன்

## இறப்பு

24 ஆண்டுகள் ஆட்சிபுரிந்த பிரதாபசிம்மன் 1763 திசம்பர் 16 அன்று இறந்தார். இவரது மூன்றாவது மனைவியும், ஐந்தாவது மனைவியும் உடன்கட்டை ஏறினர். இதையடுத்து இவரது மூத்த மகன் துளஜேந்திர ராஜா அரியணை ஏறினார்.
# தசுக்கு ஓஞ்சோ

**தசுக்கு ஓஞ்சோ** (*Tasuku Honjo*, பிறப்பு: சனவரி 27, 1942) உடலியங்கியலில் நோய்த்தடுப்பியல் துறையில் நன்கு அறியப்பட்ட சப்பானிய ஆய்வாளர். இவருக்கு 2018 ஆம் ஆண்டின் மருத்துவத்துக்கும் உடலியங்கியலுக்குமான நோபல் பரிசை சேம்சு ஆலிசன் என்னும் அமெரிக்கருடன் இணைந்து வழங்கியுள்ளார்கள். இவருடைய முக்கியமான கண்டுபிடிப்பானது உயிரணுவின் இறப்பை திட்டப்படி இறக்கச்செய்யும் புரதப்பொருளைக் கண்டறிந்ததாகும். இப்புரதத்தை "பிடி-1" என்றழைக்கின்றார்கள். உயிரணுகளிடையே குறிப்புகள் செலுத்தும் சிறு மூலக்கூற்று புரதங்களாகிய இண்டர்லூக்கின்-4, இண்டர்லூக்கின்-5 ஆகியவற்றைக் கண்டறிந்ததற்காகவும் இவர் புகழ் பெற்றுள்ளார்.  
2014 ஆம் ஆண்டு, இவரும் சேம்சு ஆலிசனும் சேர்ந்து உயிரிய மருந்தியல் துறைக்கான தாங்கு பரிசை வென்றனர்..
# தசுக்கு ஓஞ்சோ

## வாழ்க்கைச் சுருக்கம்

தசுக்கு ஓஞ்சோ கியோட்டோ பல்கலைக்கழகத்தில் மருத்துவப் பட்டத்தை 1966 இல் பெற்றார், பிறகு அங்கேயே மருத்துவ வேதியியலில் 1975 இல் யசுத்தோமி நிசிசுக்கா மற்றும் ஒசாமு அயாயிசி ஆகியோர்களின் நெறியாள்கையில் முனைவர் பட்டம் பெற்றார்.  
1971 முதல் 1974 வரை இவர் வாசிங்டன் காரினிகிக் கழகத்தின் உயிரிக்கருவியல் துறையிலும் அமெரிக்காவின் தேசிய குழந்தை நலமும் மாந்த வளர்ச்சிக்குமான கழகத்திலும் வருகைச் சிறப்பாளராகவும இருந்தார். இதன் பின்னர் இவர் 1974 முதல் 1979 வரை தோக்கியோ பல்கலைக்கழகத்தில் மருத்துவத்துறையில் துணைப்பேராசிரியராக இருந்தார். 1979 முதல் 1984 வரை ஒசாகா பல்கலைக்கழகத்தின் மருத்துவக் களத்தில், மரபணுவியல் துறையில் பேராசிரியராகவும் துறைத்தலைவராகவும் இருந்தார்.
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

**பெண்கள் நலனுக்கான விக்கி மகளிர் 2018** தொடர்தொகுப்பு நிகழ்வின் ஒரு பகுதியாக அக்டோபர் மாதம் 28ஆம் திகதி ஞாயிறு அன்று நேரடி சந்திப்பு நடைபெற்றது.
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## இடம்

ஊராட்சி ஒன்றிய துவக்கப்பள்ளி, இடைமலைப்பட்டிப் புதூர்,திருச்சி
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## நிகழ்வு ஒருங்கிணைப்பு

1. &#32;பார்வதிஸ்ரீ
1. நந்தினிகந்தசாமி
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## நிகழ்வு

28-10- 2018 ஞாயிறு.  
- 10:00 - 10:30 மருத்துவருடன் பெண்கள் நலன் சார்ந்த ஓர் உரையாடல்
- 10:30 - 11:00 தமிழ் விக்கிப்பீடியாவில் தொகுத்தல், பொதுவகம் பற்றிய விளக்கம்
- 11:00 - 11:20 தேநீர் இடைவேளை
- 11:20 - 1:00 புதியவர்களுக்கான கணக்குத் தொடங்குதல், தொகுத்தல்.
- 1:00 - 2:00 மதிய உணவு இடைவேளை
- 2:00 - 4:00 பெண்கள் நலன்சார்ந்த கட்டுரை உருவாக்கம் மற்றும் தொகுத்தல், தேநீர் வழங்கல்.  
(நிகழ்வுகள் மாறுதலுக்குட்பட்டது)
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## பங்கு பெற விரும்புவோர்

1. --&#32;பார்வதிஸ்ரீ (பேச்சு) 15:51, 1 அக்டோபர் 2018 (UTC)
1. --நந்தினிகந்தசாமி (பேச்சு) 16:05, 1 அக்டோபர் 2018 (UTC)
1. --உலோ.செந்தமிழ்க்கோதை (பேச்சு) 17:15, 1 அக்டோபர் 2018 (UTC)
1. --ஞா.ஸ்ரீதர்
1. --பாலா(திடீர் தாக்குதல்) 01:12, 26 அக்டோபர் 2018 (UTC)
1. --பயனர்:Vasantha Lakshmi V
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## பயிலரங்க நிகழ்வு

"பெண்கள் நலனுக்கான மகளிர் விக்கி 2018" என்ற நிகழ்வை ஒட்டி கடந்த 28/10/2018 அன்று திருச்சி மாவட்டம், இடமலைப்பட்டி புதூர், ஊராட்சி ஒன்றிய நடுநிலைப்பள்ளி, திருச்சியில் பெண்களின் உடல் மற்றும் மனநலன் சார்ந்த, விக்கிப்பீடியா கட்டுரைகளை உருவாக்கவும், அவற்றை மேம்படுத்தவும், பெண் பங்களிப்பாளர்களை ஊக்குவிக்கவும் ஒரு நாள் தொடர்தொகுப்பு (Edit-a-than) மற்றும் பயிலரங்கு(Work shop) ஒன்று ஏற்பாடு செய்யப்பட்டிருந்தது.  
காலை பத்து மணியளவில் தொடங்கி மாலை 5 மணிவரை நிகழ்வு நடந்தது. பார்வதிஸ்ரீ விக்கிப்பீடியா பற்றிய அறிமுகத்தை வழங்கினார். பின்னர் திருச்சி அரசு மருத்துவமனை மருத்துவர் திருமதி லட்சுமி அவர்கள் மகளிர் நலன் பற்றிய செய்திகளைப் பகிர்ந்துகொண்டு விழிப்புணர்வினைத் தந்தார். பின்னர் விக்கிப்பீடியாவில் பயனர் கணக்கு தொடங்குதல், விக்கிப்பீடியாவில் உலவுதல், செய்யக்கூடாதவை போன்றவற்றை பயனர்: பார்வதிஸ்ரீ விளக்கினார். நந்தினி கந்தசாமி, ஞா.ஸ்ரீதர், ஆங்கில விக்கிப்பயனர் பாலாஜி காசிராஜன் ஆகியோர் உதவியுடன் 20 பேருக்கு தமிழ் விக்கிப்பீடியாவில் பயனர் கணக்கு தொடங்கப்பட்டது. பயனர் நந்தினி கந்தசாமி மணல் தொட்டியின் பயன்பாட்டினையும் அதில் பயிற்சி செய்ய வேண்டிய அவசியத்தையும் விளக்கிக்கூறினார். பயனர்கள் பயிற்சி செய்தபின் வந்திருந்த அனைவருக்கும் மதிய உணவு வழங்கப்பட்டது.  
மதிய உணவு இடைவேளைக்குப்பின் விக்கிப்பீடியாவின் கட்டுரைகள் பார்வையிடப்பட்டு கட்டுரைகளைத் தொகுக்கும் முறை பயனர் நந்தினி கந்தசாமியால் விளக்கப்படது. சிலர் கைப்பேசியிலும் சிலர் மடிக்கணினியிலும் கணக்கு தொடங்கினர். பயனர் பார்வதிஸ்ரீ "மூலத்தைத்தொகுத்தல்" முறையில் விளக்க பயனர் ஸ்ரீதர் விஷுவல் எடிட்டிங் முறை பற்றியும் விளக்கினார். பின்னர் பெண்கள் நலனுக்கான மகளிர் விக்கி 2018 திட்டம் பற்றி பார்வதிஸ்ரீயும் நந்தினியும் எடுத்துக்கூறினார்கள். பெண்கள் நலன் சார்ந்த தலைப்புகள் குறித்தும் அக்கட்டுரைகளை எவ்வாறு உருவாக்குதல், சிவப்பிணைப்பு நீல இணைப்புகள் பற்றிய விளக்கத்தையும் ஆங்கில விக்கியில் அத்தலைப்புகளைத் தேடி மொழிமாற்றம் செய்யலாம் என்பதையும் நந்தினி விளக்கினார். பயனர்களின் தொகுத்தல் தொடர்பான ஐயங்களைப் போக்க பயனர் பார்வதிஸ்ரீ, பயனர் ஸ்ரீதர். பயனர் நந்தினி கந்தசாமி பயனர் பாலாஜி காசிராஜன் ஆகியோர் உடனிருந்து உதவினர்.  
நிகழ்வில், திருச்சியைச் சுற்றியுள்ள பகுதிகளிலிருந்து பயனர்கள் கலந்துகொண்டதோடு சென்னை, நாகப்பட்டினம், தஞ்சாவூர், சேலம், காரைக்குடி ஆகிய பகுதிகளிலிருந்தும் பயனர்கள் கலந்துகொண்டனர். பயனர் லதாபாலாஜி அவர்கள் தாம் பணியாற்றும் பள்ளியில் பயிலரங்கம் நடத்த உதவியதோடு தேநீர், உணவு ஏற்பாடுகளையும் உடனிருந்து செய்தார். அவருக்கும் அவரது பள்ளியின் தலைமாசிரியர் திருமதி. ஜெயந்தி அவர்களுக்கும் மனமார்ந்த நன்றிகள். விழாவில் மணிகண்டம் வட்டாரக்கல்வி அலுவலர் திரு. மருதநாயகம் அவர்கள் கலந்துகொண்டு சிறப்பித்தார். கலந்துகொண்டோர் அனைவருக்கும் விக்கிப்பீடியாவின் சார்பில் சான்றிதழ்களை வட்டாரக்கல்வி அலுவலர் அவர்கள் வழங்கினார். சென்னைப் பயனர் திருமதி கனகலட்சுமி விக்கிப்பீடியர்களுக்கு பொன்னாடையைப் பரிசாக வழங்கினார். இந்நிகழ்ச்சியை பயனர் பார்வதிஸ்ரீ, பயனர் நந்தினி கந்தசாமி ஆகியோர் ஒருங்கிணைத்தனர். இதனைத் தொடர்ந்து இப்பயனர்களின் தொடர் பங்களிப்புகளை ஊக்கப்படுத்தவும், அவர்களுக்குத் தேவையான உதவிக்குறிப்புகள் தரவும் "தமிழக மகளிர் விக்கி 2018" என்ற வாட்சாப் குழு ஒன்று தொடங்கப்பெற்று உதவிகள் வழங்கப்பட்டு வருகின்றன.
# விக்கிப்பீடியா:பெண்கள் நலனுக்கான விக்கி மகளிர் 2018/நேரடி சந்திப்பு

## பயிலரங்க நிகழ்வு

### கலந்து கொண்டவர்கள்

1. பயனர்:Vasantha Lakshmi V
1. பயனர்:ச. மணிவண்ணன்
1. பயனர்:கிரிஜா ஆனந்தகிருஷ்ணன்
1. பயனர்:சவால் சத்யா
1. பயனர்:kavitha sasikumar6212
1. பயனர்:Anukeerthika
1. பயனர்:Trichymumtaj
1. பயனர்:Kannamma Vijayaraj
1. பயனர்:Inshathasneem
1. பயனர்:Siva2kalai
1. பயனர்:Thilaka Rani.G
1. பயனர்:K.Mallika
1. பயனர்:பா.தென்றல்
1. பயனர்:கலைச்செல்வி
1. பயனர்:Kanagadharshni
1. பயனர்:Mahalakshmiar
1. பயனர்:Lathabalajim
1. நந்தினி கந்தசாமி
1. ஞா.ஸ்ரீதர்
1. கார்த்திகேயன்
1. பாலாஜி
1. பயனர்:Parvathisri
1. பயனர்:MaruthanayagamBEO
1. பயனர்:YasminNisar
# 2-எப்டேனால்

**2-எப்டேனால்** *(2-Heptanol)* என்பது C<sub>7</sub>H<sub>16</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டேனாலின் ஒரு மாற்றியம் 2-எப்டேனால் ஆகும். இதுவோர் இரண்டாம்நிலை ஆல்ககாலாகக் கருதப்படுகிறது. ஏழு கார்பன்கள் கொண்ட நேர்கோட்டு சங்கிலியில் இரண்டாவது கார்பனின் மீது ஐதராக்சில் குழு இச்சேர்மத்தில் இணைக்கப்பட்டிருக்கும்.  
2-எப்டேனால் சமச்சீரின்மை இல்லாத சேர்மமாகும். எனவே இச்சேர்மத்திற்கு (ஆர்)- மற்றும் (எசு)- மாற்றியன்கள் காணப்படுகிறது.
# கிறித்தைன் தார்தன்

**கிறித்தைன் மான்** *(Christine Mann)* எனப்பட்ட **முனைவர் கிறித்தைன் தார்தன்** *(Dr. Christine Darden)* (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம், ஆகியவற்ரில் ஆய்வு மேற்கொண்டார். இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார். இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.  
*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.
# 2-நோனேனால்

**2-நோனேனால்** *(2-Nonanol)* என்பது C<sub>9</sub>H<sub>20</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெள்ளரிக்காயின் நறுமணத்தை இச்சேர்மம் பெற்றுள்ளது. ஆயிசுட்டர்கள் எனப்படும் இருவோட்டு மெல்லுடலி வகை உயிரினங்களில் இச்சேர்மம் அடையாளம் காணப்பட்டுள்ளது . பெரமோன்கள் எனப்படும் இனக்கவர்ச்சி இயக்கு நீராக இது பல பூச்சிகளால் பயன்படுத்தப்படுகிறது. வர்த்தக முறையாகவும் இச்சேர்மம் விற்பனைக்குக் கிடைக்கிறது.
# 3-ஐதராக்சிபியூட்டேனால்

**3-ஐதராக்சிபியூட்டேனால்** (*3-Hydroxybutanal*) என்பது (CH<sub>3</sub>CH(OH)CH<sub>2</sub>CHO) என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். அசிட்டால்டால், ஆல்டால் என்ற பெயர்களாலும் இச்சேர்மம் அறியப்படுகிறது. H<sub>3</sub>C−CH(OH)−CH<sub>2</sub>−CH=O என்ற கட்டமைப்பு வாய்ப்பாடு இதை அடையாளப்படுத்துகிறது. ஓர் ஆல்டால் (R−CH(OH)−CHR'−C(=O)−R") சேர்மம் என இது வகைப்படுத்தப்படுகிறது.
மேலும் "ஆல்டால்" என்ற சொல் குறிப்பாக 3-ஐதராக்சிபியூட்டேனால் சேர்மத்தைக் குறிக்கும். இது முறையாக அசிடால்டிகைடின் (CH<sub>3</sub>CHO) இருபடியாதல் விளைபொருளாகும். அடர்த்தியான நிறமற்ற அல்லது வெளிர்-மஞ்சள் திரவமான இது, பல்வேறு தாக்கங்களைக் கொண்ட பல்துறை மற்றும் மதிப்புமிக்க இடைநிலையாகும். [2] இந்த சேர்மத்தில் நாற்தொகுதி மையம் உள்ளது. இருப்பினும் இந்த அம்சம் பெரும்பாலும் பயன்படுத்தப்படுவதில்லை. இச்சேர்மம் முற்காலத்தில் தூக்க மருந்தாகவும் மயக்க மருந்தாகவும் பயன்படுத்தப்பட்டது .
# 3-ஐதராக்சிபியூட்டேனால்

## தயாரிப்பு

நீர்த்த சோடியம் ஐதராக்சைடுடன் வினைபுரியும்போது அசிட்டால்டிகைடு இருபடியாக்கப்படுகிறது.:  
:CH<sub>3</sub>CH(OH)CH<sub>2</sub>CHO -> CH<sub>3</sub>CH\dCHCHO + H<sub>2</sub>O  
3-ஐதராக்சிபியூட்டேனாலை ஐதரசனேற்றம் செய்தால் 1,3-பியூட்டேன் டையால் கிடைக்கிறது:  
:CH<sub>3</sub>CH(OH)CH<sub>2</sub>CHO + H<sub>2</sub> → CH<sub>3</sub>CH(OH)CH<sub>2</sub>CH<sub>2</sub>OH  
இந்த டையால் 1,3-பியூட்டாடையீனின் முன்னோடியாகும், இது பல்வேறு பலபடிகளுக்கு முன்னோடியாகும்.  
தன்னிச்சையாகவும் 3-ஐதராக்சிபியூட்டேனால் பலாபடியாக்கம் அடைகிறது. ஆனால் தண்ணீரைச் சேர்ப்பதன் மூலம் அதை நிறுத்தலாம்.
# 3-ஐதராக்சிபியூட்டேனால்

## பயன்

ஆல்டால் வாசனை திரவியங்கள் தயாரிப்பதிலும், நுரை மிதப்பு முறையில் தாதுவை தூய்மையாக்கவும் பயன்படுத்தப்படுகிறது.
# 3-ஐதராக்சிபியூட்டேனால்

## இதையும் காண்க

- காமா-ஐதராக்சிபியூட்டரால்டிகைடு
# அராக்கிடைல் ஆல்ககால்

**அராக்கிடைல் ஆல்ககால்** *(Arachidyl alcohol)* என்பது C<sub>20</sub>H<sub>42</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-ஐகோசனால் என்ற பெயராலும் இதை அழைக்கிறார்கள். மெழுகைப் போன்ற இப்பொருள் அழகு சாதனப் பொருட்களில் ஒரு மிருதுவாக்கியாகப் பயன்படுகிறது. இதுவொரு நேர்சங்கிலி கொழுப்பு ஆல்ககாலாகும். அராக்கிடிக் அமிலம் அல்லது அராக்கிடோனிக் அமிலம் போன்றவற்றை ஐதரசனேற்றம் செய்வதன் வழியாக அராக்கிடைல் ஆல்ககாலைத் தயாரிக்கிறார்கள். இவ்விரண்டு அமிலங்களும் நிலக்கடலை எண்ணெயில் காணப்படுகின்றன. இலத்தீன் மொழியில் நிலக்கடலை செடிக்கு அராக்கிசு என்ற பெயராகும். எனவே அராக்கிட் அமிலம் என்ற பெயர் இதிலிருந்து வருவிக்கப்பட்ட பெயராகும்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## பிறப்பு:

எகிப்து நாட்டை சார்ந்த தெபேஸ் என்னும் பகுதியில் முதல் வனவாசியான புனித வனத்துச்சின்னப்பர் பிறந்தார். மிகவும் செல்வந்தர்களான அவருடைய தாய் தந்தையர் அவருக்கு மிக்க சிரமத்தோடு கல்வி, கலை, இலக்கியங்களை அதிக பணம் செலவு செய்து படிக்க வைத்ததால், அவர் மிகுந்த அறிவு ஞானத்தோடு படித்து சிறந்த மேதையானார். அவருக்குப் பதினைந்து வயது நடந்துகொண்டிருக்கும் போது ஆண்டவருடைய சித்தத்தால் அவருடைய தாய் தந்தை இறந்து போனார்கள்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## தேசியுஸ் இராயனின் கொடுமைகள்

சிறுவயது முதல் அவர் சாந்த குணத்திலும், மரியாதையிலும், தெய்வ பக்தியிலும் கிறிஸ்துவனுக்குறிய மற்ற புனித நெறிகளிலும் நாளுக்குநாள் வளர்ந்து சிறப்புற்று வரும் போது, மீட்பின் 250-ம் வருடத்தில் தேசியுஸ் இராயன் என்பவன் கிறிஸ்துவர்களை துன்பப்படுத்த தொடங்கினான். அந்த துன்பங்களின் கொடுமையான வாதைகளை மட்டும் இங்கே விவரிப்போம்.
அவையாவன: பற்பல வேதனை சூழ்ச்சிகளாலும் சாகாதிருந்த ஓர் (இயேசுவின்) ஊழியனுடைய உடலெங்கும் தேனைப் பூசி கால் கைகளையும் கட்டி ஈக்களாலும் குளவிகளாலும் கடித்துக்கொட்டும் படி அவனை வெய்யிலில் மல்லாக்கக் கிடத்தினார்கள்.
வேறொருவரைப் பறவைகளின் இறகு தூவின மெத்தையின் மேல் படுக்க வைத்துப் பட்டு கயிறுகளால் கட்டி, அலங்காரமான பூஞ்சோலையில் கொண்டுபோய் வைத்து அவரை கெடுக்க ஓர் விலைமாதை கூட இருக்க வைத்தார்கள். பாவத்துக்கு அஞ்சிப் பயந்தவரான வேதசாட்சி தமது பற்களால் தனது நாவைக் கடித்துத் துண்டாக்கி அதை அருகில் இருந்த விலைமாதின் மேல் துப்பி, இவ்விதமாய் அதிசயத்தக்க முறையில் அவளைத் துரத்தி உடல் ஆசைகளை வென்றார். புனித வனத்துச்சின்னப்பர் இப்படிப்பட்ட துன்பத்துக்கு ஆளாகாமல் ஓர் அன்னியன் வீட்டில் மறைந்திருந்தார். அவருடைய மைத்துனர் அவர் சொத்துக்களை எல்லாம் அபகரித்துக்கொள்ள வேண்டுமென்று எண்ணி எதிரிகள் கையில் அவரை ஒப்புகொடுக்க சூழ்ச்சி செய்ததை அறிந்து கொண்டு, நாட்டை விட்டுக் காட்டுக்குப் புறப்பட்டார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## பாலைவன காட்டில் தங்கிய சின்னப்பர்:

அங்கே காட்டிலே மலையடிவாசலை மூடிகொண்டிருந்த கல்லை புரட்டி அதிலே தங்கினார். அக்குகையின் மேல் அடர்ந்திருந்த ஈச்சமரத்தின் ஓலைகள் தமக்கு உடையாகவும், அதன் பழங்கள் தமக்கு உணவாகவும் அவ்விடத்தில் ஓர் பக்கத்தின் ஓடி வரும் ஊற்றின் தண்ணீர் தமக்கு குடிநீராகவும் இருக்கக் கண்டு, கடவுள் அக்குகையைத் தமக்காகவே அமைத்து தந்திருக்கிறார் என்று எண்னி அதிலே தங்கினார்.
புனித சின்னப்பர் காட்டுக்கு போகும் போது 22 வயது உள்ளவராய் இருந்தார். கலகம் முடியும் வரையில், கடவுளைப் போற்றி புகழ்ந்து கொண்டு அங்கே இருக்க விருப்பம் கொண்டார். காட்டிலே இரவும் பகலும் செய்துவந்த செபத் தியானத்தினாலும், உபவாசத்தினாலும், தனிமையினாலும், தனக்கு கிடைத்த மன இனிமையையும் மகிழ்ச்சியையும் நிறைவையும் மேலான நன்மைகளையும் தமது அனுபவித்ததில் கண்டு, உலகத்தை முழுவதும் துறந்து அங்கே தனது வாழ்நாள் முழுவதும் செலவழிக்க தீர்மானித்தார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## கடவுளின் கருணையை உணர்ந்த சின்னப்பர்:

43-வயது வரையில் ஈச்சம் பழங்களால் உயிர் வாழ்ந்து வந்த பின்பு இறைவாக்கினரான எலியாஸ் என்பவரைப் போல கடவுள் கருணையால் ஒவ்வொரு நாளும் ஒரு காகத்தின் மூலம் கொண்டுவரப்பட்ட அரை ரொட்டியைக் கொண்டு அற்புதமான வாழ்க்கை வாழ்ந்து வந்தார். அக்காட்டில் 90 வருடமாய் புனித சின்னப்பர் செய்து வந்த தவம் முதலான புண்ணியங்களைக் கடவுள் ஒருவரே அறிந்திருந்தார் ஆகிலும் அவருக்கு மரணகாலம் நெருங்கியபோது இரக்கம் உள்ள கடவுள் பிரியமுள்ள ஊழியனை அதிசயமான விதத்தில் உலகிற்கு காண்பிக்கச் சித்தமானார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## புனித வனத்து அந்தோணியாருக்கு கடவுள் கொடுத்த கட்டளை:

புனித வனத்து அந்தோணியாருக்குத் தொண்ணூறு வயது நடந்த போது இவ்வளவு காலம் எல்லாத்தையும் வெறுத்து காட்டில் தனிமையாக இருந்து தவம் செய்தவர்கள் தம்மைப்போல் ஒருவரும் இல்லை என்கிற எண்ணம் ஏற்பட்டது. கடவுள் அச்சோதனையிலிருந்து அவரை மீட்க கருணை கொண்டு, அவரை விட காட்டில் நீண்ட தூரத்தில் வாழ்ந்து கொண்டிருக்கும் அதிக புண்ணியவாளனான தமது ஊழியனைத் தேடிக்கொண்டு போகும்படி, கனவில் அவருக்குக் கட்டளையிட்டார்.
விடிந்த உடனே புனித அந்தோணியார் புறப்பட்டு சென்றபோது, பசாசு தோற்றுவித்த ஒரு மிருகத்தைக் கண்டு அதின் மேலே சிலுவை அடையாளத்தை வரைந்தார். உடனே அந்த மிருகம் புனித அந்தோணியார் போகவேண்டிய வழியைக்காட்டி மறைந்து போனது. பிறகு அது அவர் பயப்படும்படியாக பயங்கரமான பூத உருவங்களை கொண்டு தோன்றியது. பசாசுகளுக்குப் பயப்படாமல் தைரியங்கொண்டு இரண்டு நாள் முழுமையும் நடந்த பின்பு ஓர் இரவு முழுவதும் செபத் தியானத்தில் இருந்தார்.  
விடிந்த உடனே தண்ணீர் குடிக்க மலையடிவாரத்தைச் சுற்றிவரும் ஓர் ஓநாயைக் கண்டு அதை பின் சென்று போய்க் குகையை அடைந்து, சத்தம் செய்யாமல் அடிமேல் அடிவைத்து உள்ளே நுழைந்து, மனிதர் எவராவது இருக்கிறார்களா என்று பார்த்தபோது தொலைவில் ஒரு விளக்கு சுடரை கண்டவுடன் மிக மகிழ்ச்சியோடு கொஞ்சம் வேகமாய் நடந்து சென்று ஒரு கல்லின் மேல் காலை தேய்த்தார். இந்த சத்தத்தை கேட்டு புனித வனத்துச்சின்னப்பர் உடனே குகையின் வாயிலை மூடிக்கொண்டார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## புனித அந்தோணியாரும், புனித சின்னப்பரும் சந்தித்தல்.

புனித அந்தோணியார் வாசலின் அருகே மதியம் வரையில் காத்திருந்து மிகுழ்ந்த தாழ்ச்சியோடு நான் யாரென்றும் எதற்காக வந்தேன் என்றும் நீர் அறியீரோ? "நான் உம்மை பார்க்க தகுதி இல்லாவிட்டாலும், உம்மை பார்க்காமல் போகிறதைப் பார்க்கிலும் இங்கே இறந்து மடிவேன், அதன் பிறகு நீர் வந்து என்னை அடக்கம் செய்யும் இந்த பெரும் சுமை உம்மேல் வந்துவிடும்" என்று ஆசையோடு மன்றாடினார்.  
புனித சின்னப்பர் அவர் மன்றாட்டுக்கு இறங்கி குகையின் வாயிலை திறந்து, "ஆ! என் அன்புள்ள சகோதரனே இப்படி பயம் உண்டாகும் படி மன்றாடலாமா!" என்று சொல்லி இதற்கு முன்னே ஒறுவரை ஒறுவர் அறியாதிருந்தாலும், புனித சின்னப்பர் புனித அந்தோணியார் பெயரை அழைத்து ஒருவருக்கொருவர் தழுவிக்கொண்டார்கள் பிறகு இருவரும் கடவுளை புகழ்ந்து ஆராதித்து அமர்ந்தார்கள்.  
அப்போது 90-வருடமாய் ஒரு மனிதனுடைய முகத்தையும் பார்க்காமலிருந்த புனித வனத்துச்சின்னப்பர் "நீர் பெரும் முயற்சி செய்து ஆசையோடு என்னைத் தேடி வந்ததினால் தளர்ந்த உடலையும் வெளுத்த நரை முடி உடையவனும் சீக்கிரம் மண்ணாகத்தக்க நிலையை உடையவனுமாகிய என்னைப் பாரும். உலக மனிதர்கள் எப்படி இருக்கிறார்கள் என்றும் பழைய நகரங்களில் புது வீடுகள் கட்டப்படுகின்றனவோ என்றும், இப்போது அரசாட்சி செய்து வரும் அரசன் யாரென்றும், பொய்த் தேவர்களை வணங்கிக் குருடர் இன்னும் உள்ளனரா என்றும் விவரித்துச் சொல்லும்" என்று கேட்டார்.
புனித அந்தோணியார் அப்படியே விவரித்துச்சொல்லி தங்களுக்குள்ளே பேசிக்கொண்டிருந்தார்கள்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## இருவருக்கும் கடவுள் கொடுத்த உணவு:

அப்போது ஒரு காகம் முழு ரொட்டியை எடுத்துக்கொண்டு பறந்து வந்து அவர்கள் மத்தியில் ரொட்டியை வைத்துச் சென்றது. அப்போது புனித வனத்துச்சின்னப்பர் " இந்நேரத்தில் நமக்கு உணவு அனுப்பின ஆண்டவருடைய அளவற்ற தயை இரக்கத்தை பாரும். 60 வருடம் தொடங்கித் தினந்தோறும் தப்பாமல் அரை ரொட்டி அனுப்பின நமது ஆண்டவர் இயேசு கிறிஸ்து இன்று நீர் என்னைச் சந்திக்க வந்தபடியால் அதை இருமடங்காக அனுப்பினார்" என்றார்.  
இருவரும் கடவுளைப் புகழ்ந்து போற்றி நீர் ஊற்றின் அருகே அமர்ந்து சாப்பிட துவங்கும் போது ரொட்டியை யார் பங்கிடுவதுஎன்று தாழ்ச்சியுள்ள அந்த புனிதர்களிடையே அதிசயமாக ஓர் இனிய வாக்குவாதம் உண்டாயிற்று. புனித அந்தோணியார் புனித சின்னப்பரைப் பார்த்து நீர் அதிக வயதுள்ளவராக இருக்கிறபடியால் நீரே ரொட்டியை பங்கிட வேண்டும் என்றார். புனித சின்னப்பர் " நீர் என்னை காணவந்தபடியால் நீரே பங்கிட வேண்டும்" என்றார். கடைசியாய் இருவரும் இரண்டு பக்கத்திலும் பிடித்து பங்கிட்டுச் சாப்பிட்ட பின் அன்று இரவு முழுவதும் இறை புகழ்ச்சி பாடல்களைப் பாடுவதிலும் செபதியானம் செய்வதிலும் செலவழித்தார்கள்.  
விடிந்த பிறகு புனித சின்னப்பர் தம்மை காண வந்தவரை நோக்கி: "என் சகோதரனே, நீர் இந்த காட்டில் நீண்ட நாட்களாய் வாழ்ந்து வருகிறீர் என்றும், ஒரு நாள் உம்மைக் காண்பேனென்றும் கடவுளுடைய அருளால் அறிந்தேன்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## புனித சின்னப்பரின் கடைசி தருணம்:

எனது வாழ்க்கையின் முடிவு நெருங்கிவிட்டதால் என்னை அடக்கம் செய்யவே கருணை மிக்க கடவுள் உம்மை அனுப்பினார்" என்றார்.
புனித அந்தோணியார் அதைக் கேட்டு கண்ணீர்விட்டழுது " என்னை கைவிட வேண்டாம். உம்மோடு நானும் மரணமடைந்து விண்ணகத்தை அடைய நீர் கடவுளிடத்தில் மன்றாட வேண்டும்" என்று வேண்டிக்கொண்ட போது, புனித சின்னப்பர் நீர் உம்முடைய சீடர்களை உம்முடைய நன்மாதிரிகையாலும் புத்திமதிகளாலும் சிறந்த நன்னெறியில் திடப்படுத்த உமக்கு கடமையென்று நினைத்துக்கொள்ளும். நீர் தயவு செய்து போய் அலெக்சாண்ட்ரியா பட்டணத்தின் மேற்றிராணியாரான அத்தனாசியார் உமக்குக் கொடுத்திருக்கிற கம்பளியைக் கொண்டுவந்து, அதில் என் உடலைச் சுற்றி அடக்கம் செய்யும்" என்று மன்றாடினார்.  
புனித சின்னப்பர் தம்முடைய உடலை இவ்விதமாய் அடக்கம் செய்ய வேண்டுமென்கிற விருப்பம் கொண்டல்ல; மாறாக தமது மரணத்தால் புனித அந்தோணியாருக்கு வரும் துன்பத்தை நீக்க வேண்டுமென்கிற ஆவல் கொண்டு சொன்னதுமல்லாமல், புனித அத்தனாசியார் புனிதர்களை மறுத்து மெத்த உறுதியோடு போதித்த விசுவாசத்தோடு தாம் மரிக்கும் அடையாளமாக அக்கம்பளியைக் கொண்டுவரச் சொன்னார்.  
புனித அந்தோணியார் அவர் சொன்னதைக் கேட்டு இவர் மறைந்திருப்பவற்றை நேரில் கண்டவர் போல் சொல்லுகிறபடியால் இவர் எவ்வளவு கடவுளுடைய ஆவியின் வரங்களால் நிறைந்தவராய் இருக்கிறார் என்று ஆச்சிரியப்பட்டு, தடுத்துப் பேச அஞ்சினவராய்த் துயரம் கொண்டு அழுது அவருடைய கண்களையும் கைகளையும் முத்தமிட்டுத் தம்முடைய மடத்துக்குப் புறப்பட்டு மிகுந்த ஆர்வத்தோடு நடந்து, இரண்டு நாளுக்குப் பின் போய்ச் சேர்ந்தார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## புனித அந்தோணியாரும் அவருடைய சீடர்களும்:

அவருடைய ஊழியராகிய இரண்டு சீடர்கள் எதிரே வந்து " ஆ! எங்கள் அன்பு தந்தையே, இத்தனை நாள் எங்கே போய் வாழ்ந்து வந்தீர்?" என்று கேட்டதற்கு புனித அந்தோணியார் "நீசப்பாவியாயிருக்கிற நான் முனிவன் எங்கிற பெயருக்கு தகுதி உடையவன் அல்ல இறைவாக்கினரான எலியாஸ் என்பவரையும் வனவாசியிருந்த திருமுழுக்கு யோவானையும், விண்ணகத்தை மண்ணகத்தில் கண்டுகளிக்கும் புனித சின்னப்பரையும் கண்டேன்" என்று மறுமொழி சொன்னார்.  
பின்பு பேசாமல் மார்பில் அறைந்து கொண்டு தமது குகையில் இருந்த கம்பளியை எடுத்து எதுவும் சாப்பிடாமல் உடனே பயணம் மேற்கொள்வதை அவருடைய சீடர்கள் என்னவென்று கேட்டபோது, பேசுகிற காலமும் உண்டு, மௌனமாயிருக்கிற காலமும் உண்டு என்று சொல்லி புனித சின்னப்பருக்கு என்ன நடந்ததோ என்கிற மனகலக்கத்தோடு தான் முன் வந்த வழியே புனித வனத்து சின்னப்பரின் குகையை விரைவாய் அடைந் தார்,
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## தவத்திலே உயிரை துறந்த வனத்துச் சின்னப்பர்:

பார்த்த பொழுது, புனித சின்னப்பர் உடலானது, முழங்காற்படியிட்டு வானத்தை நோக்கி பார்த்த வண்ணமாகவும், இரண்டு கைகளையும் மேலே விரித்திருக்கவும் கண்டு, செபம் செய்கிறார் என்று நினைத்து, தாமும் செபிக்கத்தொடங்கினார். அவர் செபம் செய்கிறபோது வழக்கமாய் விடுகிற பெறுமூச்சி இல்லாமையைக் கண்டு அருகில் சென்று பார்த்தபொழுது உயிரற்ற சடலமாக இருப்பதைக் கண்டு மிகுந்த துக்கத்தோடு கண்ணீர்விட்டழுது, தான் வரும் வழியில் கண்ட காட்சியை நினைவு கூர்ந்தார்.  
அந்த காட்சி அதிகாலை மூன்று மணி அளவில் நடந்து சென்று கொண்டிருக்கும் போது இறைதூதர்களும், இறைவாக்கினர்களும், அப்போஸ்தலர்களும் புடைசூழ மிகுந்த வான்மகிமையோடு புனித சின்னப்பருடைய ஆன்மா விண்ணகத்திற்கு எழுந்தருளிப்போக கண்டார். உடனே முகங்குப்புறச் சாஷ்டாங்கமாக விழுந்து, புலம்பி அழுது, " ஆ! அன்பான தந்தையே! ஏன் என்னைக் கைவிடுகிறீர்; உம்முடைய அன்பை சுவைத்த நான் இவ்வளவோ விரைவில் உம்மை இழந்துவிடுவதேன்" என்று உறக்கக் சத்தமிட்டு அழுதார்.  
பின்னர் தன்னை திடப்படுத்திக்கொண்டு, எழுந்து வேகமாய் நடந்து புனித சின்னப்பரின் சடலத்தை தான் கொண்டு வந்த கம்பளியால் சுற்றிக் குகையிலிருந்து வெளியேகொண்டு வந்து, திருச்சபையின் முறைப்படி சங்கீதங்களைப் பாடிச் செபம் செய்தார்.
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## அடக்கம் செய்ய உதவி செய்த இரண்டு சிங்கங்கள்

அடக்கம் செய்ய குழி தோண்டுவதற்கு ஆயுதம் இல்லாமல் தவித்துக் கொண்டிருக்கும் நேரத்திலே, தூரத்தில் நின்று தமக்கு எதிராக இரண்டு சிங்கங்கள் வருவதை பார்த்து பயந்து பின்பு கடவுளை நம்பி திடம் கொண்டு நின்றார். அவ்விரண்டு சிங்கங்களும் புனித வனத்துச் சின்னப்பரின் திருஉடலை பார்த்து அருகில் வந்து படுத்துக்கொண்டு தங்கள் பாசத்தை வால்களை அசைத்து அவரின் உடலின் மேல் குழைந்து கர்ச்சித்து அழுதது. பின்பு புனித வனத்துச் சின்னப்பரின் உடலை அடக்கம் செய்ய குழியை தோண்டியது இந்த நிகழ்ச்சியை சிரிதும் எதிபார்க்காத புனித அந்தோணியார் இந்த அதிசயத்தைப் பார்த்து வியந்தார். பின்பு புனித அந்தோணியாரும் இரண்டு சிங்கங்களும் புனித வனத்துச்சின்னப்பரின் திரு உடலை அடக்கம் செய்தார்கள்.  
புனித அந்தோணியார் ஒருநாள் முழுவதும் அடக்கம் செய்த இடத்தில் தவம் செய்துகொண்டு காவல் இருந்தார்.
புனித அந்தோணியார், இறந்த புனித வனத்துச்சின்னப்பரின் குகைக்கு சென்று ஈச்ச மரத்தின் ஒலைகளை கொண்டு புனித சின்னப்பரின் கைகளால் பின்னப்பட்ட ஆடையை எடுத்துக் கொண்டு தமது மடத்துக்கு புறப்பட்டார்.